cyanic-selkie/wikianc huggingface dataset:
Eurovision Song Contest 1981
De '''26. Eurovision Song Contest''' war de 4. Abrëll 1981 an Irland. E gouf dat Joer am Simmonscourt Pavilion an der Royal Dublin Society zu Dublin organiséiert. Presentatrice war d'Doireann Ní Bhríain. Zypern ass nei derbäikomm an am Ganzen hunn 20 Länner matgemaach. Malta, Monaco an Italie waren net derbäi. Verschidde Sänger ware scho virdru mol eng Kéier derbäi, de Marty Brem fir Éisträich (Deel vu Blue Danube 1980, den Tommy Seebach fir Dänemark 1979, de Jean-Claude Pascal fir Lëtzebuerg 1961, de Björn Skifs fir Schweden 1978, d'Grupp Peter, Sue and Marc fir d'Schwäiz 1971, 1976 an 1979, d'Maxi (Deel vum Grupp Sheeba) fir Irland 1973 an d'Cheryl Baker (Deel vum Grupp Bucks Fizz) fir Groussbritannien 1978 (Deel vum Grupp Co-Co). D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.
Déi éischt Plaz kruten d'Vertrieder vu Groussbritannien, d'Grupp Bucks Fizz, mat 4 Punkte Virsprong virum Lena Valaitis (Däitschland). Déi drëtt Plaz krut de Jean Gabilou, dee fir Frankräich ugetruede war.
Fir Groussbritannie war et déi véiert Kéier datt et de Grand Prix gewonnen hat. D'Gewënnergrupp Bucks Fizz war extra fir d'Eurovisioun gegrënnt ginn. Hiert Lidd ass e groussen Erfolleg ginn a se hunn och duerno nach weidergemaach an aner Lidder opgeholl.
Malevil (Film)
Malevil ass e franséisch-däitsche Film vum Christian de Chalonge aus dem Joer 1981 nom Roman mam selwechten Numm vum Robert Merle.
Ëm wat geet et am Film?
E puer Awunner vun der Gemeng Malevil setzen zesummen an engem Wäikeller an diskutéieren iwwer en administrative Problem. Op eemol héiere si vun dobaussen eng ganz staark Explosioun…
Blannay
Blannay ass eng franséisch Gemeng am Departement Yonne an der Bourgogne-Franche-Comté.
Blannay läit am Dall vun der Cure do wou de Cousin draleeft.
CR322
Den CR322 ass e Chemin repris an de Kantone Wolz, Klierf a Veianen a geet vu Kautebaach an ëstlecher Richtung bis op Veianen.
Den CR322 ass ronn 23,8 km laang.
NGC 1559
Den NGC 1559 ass eng Balkespiralgalaxis am Stärebild Reticulum (Netz) um südleche Stärenhimmel. Si ass ausserdeem och eng Seyfertgalaxis. Aktuell Observatiounen hu gewisen, datt d'Galaxis weeder een Deel vun engem Galaxiëkoup, nach vun enger Galaxiëgrupp ass an och keng no Begleetgalaxis huet. , Den NGC 1559 huet massiv Spiraläerm an huet eng staark Stäregenesis, d'Galaxis ass och eng Quell vu ganz staarker Radiostralung.
Am Joer 2005 war eng Supernova vum Typ Ia (SN 2005df) an der Galaxis. Zwou weider Supernovaen, déi am NGC 1559 observéiert goufen, waren d'SN 1984J an d'SN 1986L. Allen dräi goufe vum australeschen Amateurastronom Robert Evans entdeckt.
Archaeologia luxemburgensis/Index 4/2017-2018
Dëst ass den Index vun der Archaeologia luxemburgensis vun 2017-2018.
{| class="wikitable sortable" ! Joer !! Heft !! Säiten !! Titel !! Auteur
Jong-Hémecht
Jong-Hémecht war eng Zäitschrëft, déi zu Lëtzebuerg tëscht September 1926 a Mäerz 1940 an der Moyenne all zwéi Méint erauskoum. Si gouf vum Victor Neuens (1898-1975) gegrënnt an erausginn, vun 1935 u war de Friny Gilson (1893-1942) Editeur.
Jong-Hémecht, mam Ënnertitel Zeitschrift für heimatliches Theater, Schrift- und Volkstum (oder Variatiounen dovun) war deemools eng vun de wichtegste Kulturzäitschrëften zu Lëtzebuerg. An hir goung et haaptsächlech ëm Literatur, Theater an Ethnologie. 1933 an 1937 koumen zwou Sonnernummere vum Tony Kellen (1869-1948) senger luxemburgische Geschichtsschreibung an hir eraus. 1938 gouf et eng Extranummer iwwer d'Geschicht vum Theater in Luxemburg vum Joseph Hurt.
Pedro I. vu Brasilien
Den Dom Pedro I. (komplett Pedro de Alcântara Francisco António João Carlos Xavier de Paula Miguel Rafael Joaquim José Gonzaga Pascoal Cipriano Serafim de Bragança e Bourbon), gebuer den 12. Oktober 1798 zu Queluz an och do de 24. September 1834 gestuerwen, war vun 1822 bis 1831 Keeser vu Brasilien an als Pedro IV. 1826 Kinnek vu Portugal.
Hie war aus dem Haus Bragança, an deen zweete Jong vum Kinnek João VI. vu Portugal an deem senger Fra Carlota Joaquina vu Spuenien.
Säi Liewen
Am Alter vun 9 Joer ass de Pedro mat senger Famill vu Portugal an déi deemoleg Kolonie Brasilien geflücht, nodeems napoleonesch Truppe Portugal besat haten. Si hu sech zu Rio de Janeiro installéiert.
Escher Journal
Den Escher Journal war eng Zeitung fir d'Stad an de Kanton Esch-Uelzecht, déi tëscht 1902 an 1913 erauskoum. Si stoung der Sozialdemokratescher Partei no.
Den Escher Journal reit sech an an eng Serie sozialdemokratesch a sozialistesch Escher Zeitungen an; ugefaange mam Escher Courrier (1895-1896), dem Escher Journal säi Virgänger Escher Volksblatt (1898-1901) a schliisslech sengem Nofollger, dem Escher Tageblatt, dat zënter 1913 bis haut erauskënnt.
Geschicht
Déi éischt Ausgab vum Escher Journal ass de 4. Januar 1902 erauskomm, eng Woch no der leschter Ausgab vum Escher Volksblatt. Seng Devise war: "Habt wohl acht, Wort ist Macht!". D'Redaktioun huet de Programm vun hirer Virgängerzeitung iwwerholl:
Pedro I. vu Brasilien
Säi Liewen
Well de Kinnek och nom Réckzuch vun de Fransousen net direkt a Portugal hanneschtgoe wollt, gouf de Britt William Carr Beresford e Militärdiktator. 1821 gouf dee bei der liberaler Revolutioun gestierzt, an d'Cortes, d'Assemblée vun de Stänn, hunn de Kinnek opgefuerdert, zeréckzekommen oder op säin Titel ze verzichten.
De João goung mat Fra an anere Kanner a Portugal, iwwerdeems de Pedro als Regent a Brasilien bliwwen ass. Well d'Cortes Brasilen nees als Kolonie zeréckhu wollten, huet de Pedro de 7. September 1822 beim Floss Ipiranga mam Ruff „Onofängegkeet oder Doud“ (Indepêndencia ou morte!) d'Onofhängegkeet vu Brasilien ausgeruff. Hie gouf offiziell den 1. Dezember 1822 zum Keeser Pedro I. vu Brasilien gekréint.
Escher Journal
Geschicht
Den Escher Journal huet am Ufank de Sozialdemokrate Michel Welter a Jean Schaack-Wirth gehéiert an ass duerno als "Apport personnel" un d'Maison du peuple gaangen.
Pedro I. vu Brasilien
Säi Liewen
De portugisesche Kinnek João VI. - dem Pedro säi Papp - huet dat eréischt 1825 unerkannt (allerdéngs och näischt dergéint gemaach, well dat e wuel arrangéiert huet). De João ass 1826 gestuerwen, soudatt de Pedro als Pedro IV. säin Nofollger gouf (Säi Brudder Miguel war an der Tëscht am Exil zu Wien, well e géint säi Papp geputscht hat). De Pedro ass awer a Brasilien bliwwen an huet seng Schwëster Isabella Maria zur Regentin ernannt. D'Portugise wollte sech awer net mat engem Kinnek offannen, dee vu Brasilen aus regéiere géif, an d'Brasilianer hu geknoutert, hie géif sech ze vill ëm Portugal këmmeren. Dofir huet de Pedro zwéi Méint no senger Ernennung, am Mee 1826, als Kinnek vu Portugal ofgedankt.
Am Fong hätt seng Duechter Maria sollten d'Nofollgerin a Portugal ginn, mä säi Brudder Miguel huet d'Parlamet opgeléist a sech 1828 als Miguel I. zum Kinnek ausruffe gelooss. Et koum doropshin zum Krich tëscht den zwéi Bridder, dem Miguelistekrich (1832–1834).
Escher Journal
Geschicht
Nieft dem Feuilleton huet d'Zeitung iwwer d'Debatten an der Chamber an d'Problemer vun den Aarbechter bericht. Dës, sou wéi och déi grouss gesellschaftlech Froe vun där Zäit, goufe kommentéiert.
Pedro I. vu Brasilien
Säi Liewen
Fir sech kënne ganz ëm d'Problemer a Portugal ze këmmeren, huet de Pedro I. 1831 zugonschte vu sengem Jong Pedro II. a Brasilien als Keeser ofgedankt. Fir sech besser fir seng Duechter an hir Trounuspréch kënnen anzesetze goung en a Frankräich, wou de Kinnek Louis Philippe him gehollef huet.
Escher Journal
Geschicht
De 27. Abrëll 1912, fir den 1. Mee, gouf d'Zeitung op roudem Pabeier gedréckt. Generell hat d'Zeitung véier Säiten an e Format vun 51 op 36 Zentimeter, mat véier Kolonne pro Säit.
An der leschter Ausgab huet d'Redaktioun geschriwwen, datt si de Programm, dee si Jore virdrun opgestallt hat, erreecht hätt, besonnesch wat dat allgemengt Walrecht betreffe géif, dat geschwënn géif ageféiert ginn. Dat war awer eng vireileg Konklusioun well dat allgemengt Walrecht dunn eréischt 1919 zu Lëtzebuerg agefouert gouf. Duerch en Accord mam Editeur Paul Schroell kruten d'Abonnente vum Escher Journal dat 1913 gegrënnt Escher Tageblatt an d'Haus.
Pedro I. vu Brasilien
Säi Liewen
Wéi de Pedro bis doudkrank war, gouf seng Duechter fir volljäreg erkläert, hien huet d'Regentschaft verluer an ass kuerz drop zu Queluz bei Lissabon gestuerwen.
Hie war zweemol bestuet:
Éischte Stot
De 6. November 1817 huet hien zu Rio de Janeiro d'Äerzherzogin Maria Leopoldine vun Éisträich (* 22. Januar 1797; † 11. Dezember 1826) bestuet, enger Duechter vum Franz I. vun Éisträich an der Maria Theresia vun Neapel-Sizilien.
Si kruten dës Kanner:
Zweet Bestietnes
De 17. Oktober 1829 huet hien d'Amélie de Beauharnais (* 31. Juli 1812; † 26. Januar 1873) bestuet, d'Duechter vum Eugène de Beauharnais an der Auguste vu Bayern. Si kruten eng Duechter:
De Pedro hat ausserdeem 4 Kanner mat senger Maîtresse Domitília de Castro Canto e Melo.
Salt
Salt (englesch fir „Salz“) steet fir:
D'Ofkierzung SALT steet fir:
Salt ass de Familljennumm vu follgende Persounen:
NGC 1555
Den NGC 1555, bekannt och als Hind's Variable Nebula, ass e Reflexiounsniwwel, dee vum verännerleche Stär T Tauri beliicht gëtt an am Stärebild Taurus läit. Et ass en Herbig-Haro-Objet.
Den Objet gouf den 11. Oktober 1852 vum britteschen Astronom John Russell Hind entdeckt.
Méolans-Revel
Méolans-Revel ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Méolans läit um rietsen Uwänner vun der Ubaye
Circolo culturale e ricreativo Eugenio-Curiel
De Circolo culturale e ricreativo Eugenio-Curiel a.s.b.l., kuerz Circolo Curiel, ass ee politesch lénks orientéierte Veräi vun Italieener mat Sëtz an der Stad Lëtzebuerg, deen en italieenesche Kulturzentrum ënner dem selwechten Numm zu Hollerech bedreift.
De Veräi gouf 1971 gegrënnt an huet sech 1972 Statute ginn.
De Veräi gouf nom Eugenio Curiel (1912-1945) genannt, en italieenesche Partisan a Physiker, deen de 24. Februar 1945 zu Mailand vu Membere vun der Schwaarzer Brigade erschoss gouf.
Am Kulturzentrum sinn e Restaurant, e Konferenzsall an eng Bibliothéik. Den Circolo Curiel organiséiert reegelméisseg kulturell Aktivitéite wéi Konferenzen, Table-ronden, Filmowenter, Ausstellungen asw.
Provënz Bengo
Bengo ass eng vun den 18 angolanesche Provënzen. Si läit am Nordweste vum Land.
Der Vollekszielung vun 2014 no hat si 351.579 Awunner, wat 1,4% vun der Gesamtbevëlkerung vun Angola waren.
D'Awunner vu Bengo sinn traditionell Ambundu, obwuel sech wärend dem angolanesche Biergerkrich och Bakongo an Ovimbundu-Communautéiten do néiergelooss hunn.
D'Haaptstad vun der Provënz ass Caxito am Landkrees Dande.
Navin Ramgoolam
Den Navinchandra Ramgoolam, gebuer den 13. Juli 1947, ass e Politiker vu Mauritius.
Hie war vun 1995 bis 2000 Premierminister a gouf de 5. Juli 2005 als Leader vun der Maurition Labour Party, erëmgewielt.
Bei de Parlamentswale vum Mee 2010 krut d'Regierungskoalitioun genuch Stëmmen, fir an der selwechter Zesummesetzung virunzefueren. Bei de Wale vum 10. Dezember 2014 gouf en net méi erëmgewielt.
John Huston
Den John Huston, gebuer als John Marcellus Huston de 5. August 1906 zu Nevada, Vernon County, Missouri a gestuerwen den 28. August 1987 zu Middletown, Rhode Island war en US-amerikanesche Filmregisseur, Dréibuchauteur, Filmproduzent a Schauspiller.
1929 huet den Huston seng Carrière am Kino ugefaange mam Film The Shakedown. Vun 1930 un huet hien och Dréibicher fir Filmer geschriwwen. Eréischt am Joer 1941 huet hie mat The Maltese Falcon säin éischte Film als Regisseur gedréint.
Am Zweete Weltkrich huet hien an der Filmofdeelung vun der U.S. Army geschafft. Hien huet do Dokumentarfilmer iwwer de Krich gedréint. Besonnesch bekannt ass de Film Let There Be Light, deen iwwer d'Behandlung vun duerch de Krich psychesch gestéierten Zaldoten handelt. Dëse Film gouf an den USA verbueden a war eréischt erëm am Joer 1982 um Festival vu Cannes an der Sektioun Un certain regard ze gesinn.
Als bekannt klassesch Filmer, an deenen hien d'Regie gefouert, ginn ëmmer genannt The Maltese Falcon (1941), mam Humphrey Bogart, Mary Astor a Peter Lorre, Key Largo (1948) mam Humphrey Bogart, Edward G. Robinson a Lauren Bacall an net ze vergiessen aus dem Joer 1948 The Treasure of the Sierra Madre, mam Humphrey Bogart a Walter Huston. Bedeitend sinn awer och verschidde méi nei Filmer vun him wéi The African Queen (1951) mam Humphrey Bogart a Katharine Hepburn, Heaven Knows, Mr. Allison (1957) mam Deborah Kerr a Robert Mitchum, de Western The Life and Times of Judge Roy Bean (1972) mam Paul Newman an Anthony Perkins an dann The Man Who Would Be King (1975) deen eleng schonn duerch seng Besetzung mam Sean Connery a Michael Caine onvergiesslech ass.
Den John Huston ass de Jong vum Schauspiller Walter Huston an de Papp vun der Schauspillerin Anjelika Huston an dem Filmregisseur a Schauspiller Danny Huston.
Camille Libar
De Camille Libar, gebuer de 27. Dezember 1917 zu Diddeleng a gestuerwen den 10. Oktober 1991, war e lëtzebuergesche Foussballspiller an -trainer.
Tëscht dem 28. November 1937 am 21. Mee 1950 huet hien a 24 Matcher 13 Goler fir déi lëtzebuergesch Foussballnationalekipp geschoss.
Jean-Pierre Gleis
De Jean-Pierre Gleis, gebuer den 2. Februar 1889 zu Housen a gestuerwen den 23. Juli 1965 an der Stad Lëtzebuerg, war e lëtzebuergesche Moler an Zeechner.
No der Normalschoul, huet hien op der Académie Julien zu Paräis an op der Kunstgewerbeschule zu München studéiert.
De Jean-Pierre Gleis huet haaptsächlech Flosslandschafte vu Lëtzebuerg a Form vun Aquarellen a Fiederzeechnunge realiséiert.
Gunsbach
Gunsbach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
David Cameron
Den David William Donald Cameron, gebuer den 9. Oktober 1966 zu London ass e brittesche Politiker. Hie war vun 2010 bis 2016 Premierminister.
Gunsbach
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Serie 18 (Siemens) SNCB
D'Serie 18, och nach Siemens ES64U3 genannt, ass eng Serie vu 60 Lokomotiven déi d'SNCB den 12. Dezember 2006 bei der Firma Siemens bestallt huet. Eng Optioun fir 60 weider Maschinne war am Kontrakt virgesinn an Enn 2008 gouf eng fest Bestellung draus.
David Cameron
Den David Cameron gouf de 6. Dezember 2005 de 26. President vun der Konservativer Partei. Hien ass ausserdeem Deputéierten am Brittesche Parlament vum Waldistrikt Witney am Oxfordshire.
Groupe alpin luxembourgeois
De Groupe Alpin Luxembourgeois (GAL), eng A.s.b.l., ass e Kloter- an Trëppelclub zu Lëtzebuerg. De Veräi gouf 1955 gegrënnt.
David Cameron
Bei de Parlamentswale vum 6. Mee 2010 kruten déi Konservativ, mam Cameron un der Spëtzt, 306 Sëtz, 20 ze mann fir d'Majoritéit ze hunn. Hie gouf den 11. Mee vun der Kinnigin Elizabeth II. zum Premierminister ernannt, an enger Koalitiounsregierung mat de Liberal-Demokraten.
Serie 18 (Siemens) SNCB
Zukënftege Gebrauch
D'Serie 18 ass als Lokomotiv fir de Persouneverkéier konzipéiert ginn, well een d'Serien 13, 20 an 23 ersetze well a sou d'Zouverlässegkeet an d'Pünktlechkeet ze verbesseren hofft.
David Cameron
Bei de Parlamentswale vum 7. Mee 2015 huet d'Konservativ Partei d'absolut Majoritéit vun de Sëtz kritt, an de Cameron blouf Premierminister. Fir déi EU-kritesch Stëmmen a senger Partei ze zëssen, huet hie fir den 23. Juni 2016 e Referendum ausgeruff, doriwwer, op Groussbritannien sollt an der EU bleiwen oder austrieden. Dëse sougenannt Brexit-Referendum goung mat 51,9 % fir en Austrëtt aus, an de Cameron huet doropshin säi Récktrëtt ugekënnegt. Den[13. Juli 2016 gouf d'Theresa May seng Nofollgerin als Presidentin vun der Konservativer Partei an als Premierministesch.
Groupe alpin luxembourgeois
Randonnéeën
Zanter de 70er Jore mécht de GAL Dagesrandonnéeë vun 33 bis 70 km als Virbereedung op Biergtouren.
Haut organiséiert de Veräi 4 Zorte vun Dagesrandonnéeën:
Serie 18 (Siemens) SNCB
Problemer bei der Homologatioun
D'Serie 18 ass en Deel vun der grousser Famill vun Tauruslokomotiven déi an Däitschland, Éisträich an Ungarn zanter laangem ouni Problemer lafen. D'Serie 18 ass awer déi éischt Lok vun der Famill déi ënner enger Gläichstroumuewerleitung, an dësem Fall der belscher 3000 Volt an der hollännescher 1500 Volt, funktionéiere soll.
Bei der Ausliwwerung, Enn 2007, huet d'SNCB du festgestallt datt déi nei Maschinnen ënner der Gläichstroumuewerleitung net sou funktionéiert hunn, wéi se sollten. Well Siemens, laut Kontrakt, fir Feeler bei der Homologatioun responsabel ass, hu se den Entworf missen iwwerschaffen an eng Strof bezuelen. Den éischten Asaz, dee fir 2008 geplangt war, huet misse verréckelt ginn.
Infraroutgalaxis
Eng Infraroutgalaxis ass eng Galaxis, déi méi Energie am infraroude Beräich vum elektromagnéitesche Spektrum ausstraalt, wéi bei allen anere Wellelängten zesummen.
Jerry Lee Lewis
Den Jerry Lee Lewis, gebuer den 29. September 1935 zu Ferriday am Louisiana, a gestuerwen den 28. Oktober 2022 zu Nesbit am DeSoto County am Mississippi, war en US-amerikanesche Rock-’n'-Roll- a Country-Museker. Hie gouf virun allem wéinst sengem aggressive Pianospill bekannt.
Infraroutgalaxis
Jee no Liichtkraaft am Wellelängteberäich vun 8 bis 1000 µm, ginn dës Galaxien a liichtkräfteg (iwwer 1011 Sonneliichtkräften, Ofkierzung LIRG), ultraliichtkräfteg (iwwer 1012, ULIRG) an an hyperliichtkräfteg (iwwer 1013, HLIRG) Infraroutgalaxien agedeelt. Hir Liichtkraaft am Infrarout ka méi wéi dat Honnertfacht vun der Liichtkraaft am visuelle Liicht sinn. Hir Energiequelle si vill jonk Stären a Starbursten an, besonnesch bei de liichtkräftegsten Objeten, Matièreafall op e Schwaarzt Lach an engem aktive galaktesche Kär.
Infraroutgalaxien am noen Universum goufen a grousser Zuel vum IRAS entdeckt. Zu de bekanntsten Infraroutgalaxien zielen de Messier 82 an den Arp 220. Zanter den 1990er Jore kennt ee vu Fotoen am mëttleren Infrarout an am Sub-mm-Beräich och Infraroutgalaxien am fréien Universum.
Jerry Lee Lewis
An den 1950er Joren hat hie mat Whole Lotta Shakin' Goin' On, Great Balls of Fire a Breathless e puer bedeitend Hitten am Rock-’n'-Roll-Genre. No engem Skandal géint Enn vum Joerzéngt huet hie sech verstäerkt op Country-Musek konzentréiert, mat där e sech an den 1960er an 1970er Joren un d'Spëtzt vun de Country-Charts eropgeschafft huet.
Serie 18 (Siemens) SNCB
Problemer bei der Homologatioun
Well Ufanks och net kloer war, wou de Problem genee léich, ass d'Produktioun vun de 60 nobestallten Maschinne bis op Weideres ënnerbrach ginn. Tëscht Januar 2009 a Summer 2010 huet Siemens d'Serie iwwerschafft an Tester um Terrain gemaach.(Am November 2009 zu Lëtzebuerg)
Et loosse sech Parallelen zur Serie 13 zéien, déi och am Ufank grouss Problemer mat der Gläichstroumcatenaire hat an obwuel 1997 geliwwert, eréischt am Fuerplang 1999/2000 mat enger gewësser Reegelméissegkeet konnt fueren.
Am Ablack schéngen déi grondleeënd Problemer sou wäit geléist, an et konnt mat der Homologatioun ugefaange ginn. Well déi sech awer elo bal 2 Joer verspéit huet, huet et bis 2011 gedauert bis d'Serie 18 an den Asaz koum.
MMT
D'Ofkierzung MMT steet fir:
Raymond Schaack
De Raymond Schaack, gebuer den 30. September 1936 an der Stad Lëtzebuerg, ass e lëtzebuergesche Schrëftsteller a pensionéierte Lycéesprofesser.
Formatioun a Karriär
No sengem Secondairesstudium am Stater Jongelycée (LGL) huet de Raymond Schaack - ënner anerem - Geschicht, Franséisch a Latäin zu Lëtzebuerg op de Cours supérieurs (1955/56), a vun 1956 bis 1959 zu Paräis op der Sorbonne an op der École des chartes studéiert. Nom Militärdéngscht krut hien eng Bourse fir op Perugia Italieenesch léieren ze goen.
Duerno huet hien am LGL säi Stage pédagogique gemaach, woubäi hien eng gréisser Aarbecht iwwer Le tribunal criminel du Département des Forêts pendant les années IV à VII de la République geschriwwen huet (1963; ~285 Säiten). Vun 1963 bis 1965 war hie Professer am Escher Jongelycée (LGE), a vun 1965 bis zu senger Pensioun am Joer 2000 war hien erëm am Stater Jongelycée. Hien huet haaptsächlech Geschicht a Franséisch ginn.
Vun 1969 bis 1974 war de Raymond Schaack President vun der APESS, an zanter 2002 ass hien effektive Member vun der Section des arts et lettres vum Institut grand-ducal.
De Raymond Schaack huet Gedichter, Erënnerungen, Essaien, sprooch- a kulturkritesch Iwwerleeungen a, mat sengem Jong Luc, Kriminalgeschichte geschriwwen a publizéiert. Hie schreift an den dräi Sproochen, déi zu Lëtzebuerg geleefeg sinn. Zesumme mam Félix Molitor huet hien D'Psalmen op Lëtzebuergesch iwwersat (1996). De Raymond Schaack ass och bekannt fir seng kritesch Lieserbréiwer, an deenen hien, meeschtens am Luxemburger Wort, alles ënner d'Lupp hëlt, wat senger Meenung no géint de gesonde Mënscheverstand verstéisst.
Noyers-Pont-Maugis
Noyers-Pont-Maugis ass eng franséisch Gemeng an den Ardennen an der Regioun Grand Est am Dall vun der Meuse, um Fouss vum Col La Marfée a vun de Koppen, op deene sech 1641, d'Schluecht vu Marfée tëscht den Truppe vum Gaspard vu Coligny an deene vum Prënz vu Sedan ofgespillt huet, an an där de Grof vu Soissons de Louis vu Bourbon ëm d'Liewe koum.
Vu 1560 bis 1642 huet d'Uertschaft zum Fürstentum Sedan gehéiert.
Den Numm vun der Uertschaft geet op eng Seechen zeréck no där den Zauberer Maugis do fir dem Herzog Aymon seng véier Bouwen eng Bréck gebaut hat, fir datt déi virun hirem Papp konnten iwwer d'Meuse fortlafen.
Benguela
Den Numm Benguela steet fir:
Bert Kaempfert
De Bert Kaempfert, gebuer de 16. Oktober 1923 zu Hamburg als Berthold Heinrich Kämpfert, a gestuerwen den 21. Juni 1980 zu Llucmajor, Mallorca, war en däitschen Orchesterleeder, Museksproduzent, Arrangeur a Komponist.
Hie war, nieft dem James Last, deen däitschen Orchesterchef nom Zweete Weltkrich mat deem gréisste Succès. Hie war an den 1950er-1960er Joren e Pionéier vum Easy Listening-Stil, „Musek, déi net stéiert“, wéi en et selwer sot, a gëllt domat haut als wichtege Virleefer vun der Lounge-Musek.
Hien hat an den 1950er Jore mat sengen Arrangementer vum Freddy Quinn an dem Ivo Robić hiren HIts Die Gitarre und das Meer respektiv Morgen, éischt grouss Succèsen. Bekannt gouf en a säin Duerchbroch hat en awer an den USA. Mat Wonderland by Night gouf hien 1961 den éischten Däitschen, deen an den USA en Nummer-Eent-Hit hat. Seng Kompositioune Strangers in the Night, gesonge vum Frank Sinatra, a Spanish Eyes, interpretéiert vum Al Martino, goufe weltwäit Succèsen a sinn haut Evergreens. Zu senge bekanntste Stécker zielen och Afrikaan Beat, A Swingin' Safari,  A Wimowe (The Lion Sleeps Tonight) oder Red Roses for a Blue Lady.
Wärend seng Placke sech an den 1960er an Amerika a Milliounen-Oploe verkaf hunn, hu s'an Däitschland just zu wéinegen Dausenden hir Keefer fonnt.
Am Ganzen huet de Kaempfert eng 400 Kompositiuonen a 750 Orchesterarrangementer geschriwwen; bis zu sengem Doud goufe weltwäit ronn 150 Millione Placke mat senge Melodië verkaaft.
Ferdy Reuland
De Ferdy Reuland ass e fréiere lëtzebuergesche Vëlossportler.
Provënz Benguela
Benguela ass eng vun den 18 angolanesche Provënzen. Si läit am Weste vum Land um Atlanteschen Ozean. D'Haaptstad vun der Provënz Benguela ass d'Stad mam selwechten Numm.
D'Majoritéit vun den Awunner sinn Ovimbundu. Aner Ethnien sinn am Laf vun der Zäit, besonnesch am 19. Joerhonnert, méi oder wéineger assimiléiert ginn. Als Konsequenz vum angolanesche Biergerkrich an der Landflucht, déi e provozéiert huet, si vill Ovimbundu aus anere Regiounen (wéi der Provënz Huambo) an d'Stied Benguela a Lobito migréiert.
Saint-Aignan (Ardennes)
Saint-Aignan ass eng franséisch Gemeng an den Ardennen an der Regioun Grand Est am Dall vun der Bar, an um Canal des Ardennes.
Zu Saint-Aignan sinn den 200 Meter laangen Tunnel vun 1892 an zwou Schleise vum Canal des Ardennes.
NGC 1073
Den NGC 1073 ass eng Balkespiralgalaxis vum Typ SBc a läit am Stärebild Cetus (Walfësch). D'Galaxis huet eng Wénkelgréisst vu 4,9' × 4,5' an eng visuell Magnitude vun 10,8 mag. Si gouf den 9. Oktober 1785 vum Wilhelm Herschel entdeckt.
Ainhoa Achutegui
D'Ainhoa Achutegui Núñez, gebuer den 2. Mee 1978 zu Caracas, ass eng lëtzebuergesch Kulturmanagerin.
Si ass zu Wien opgewuess an ass do an de Lycée français gaangen.
Vun 2004 bis 2006 war si Direktesch fir Danz an Theater am Wiener Werkstätten- und Kulturhaus (WUK). Zu där Zäit war se och aktiv am Veräin ''5uper. Net'', dee sech fir d'Fërderung an d'Vernetzung vu Medien, Konscht an Technologie agesat huet.
2006-2013 war si kënschtleresch Direktesch vum Centre des arts pluriels Edouard-Juncker (CAPe) zu Ettelbréck a Presidentin vun der Fédération des centres culturels régionaux du Luxembourg. Am Dezember 2013 gouf si zur Direktesch vum Centre culturel de rencontre Abbaye de Neumünster an der Stad Lëtzebuerg ernannt.
Gemeng Feelen
D' ass eng vun den lëtzebuergesche Gemengen am Kanton Dikrech. De Chef-lieu ass d'Uertschaft Nidderfeelen.
Uertschaften an der Gemeng
Déi zwou Uertschafte sinn och identesch mat den zwou Kadastersektioune vun der Gemeng.
Zu der Gemeng Feelen gehéieren nach follgend Häff a Lieu-diten:
Geschicht
Am Joer 963 huet den Ardennergrof Siegfried Lännereien zu Viulna (Feelen) géint de Bockfiels getosch.
Duerch d'Gesetz vum 20. Januar 1874 goufen den 1. Januar 1875 d'Uertschaften Uewermäerzeg an Ënnermäerzeg vun der Gemeng Feelen ofgetrennt fir déi selbstänneg Gemeng Mäerzeg ze bilden.
Entwécklung vun der Awunnerzuel
Source: STATEC
Gemengeblat
D'Gemengeblat heescht De Louschlëssel.
Feelener Pompjeeën
Den 19. November 2004 gouf zu Nidderfeelen dat neit Pompjeesgebai ageweit. Datt et dozou koum, war der Fusioun ze verdanken, déi et erlaabt huet, d'Pompjeeswiesen ze zentraliséieren. Nodeem déi Nidderfeelener Pompjeeën mat deene vun Uewerfeelen fusionéiert haten, konnt deen neie Corps Pompjeeën Feelen gegrënnt ginn. Fir bal annerhallef Millioun Euro gouf en neit Gebai opgeriicht mat véier Plaze fir Gefierer, e modernen Instruktiounssall, e Büro, eng kleng Kichen, en Otemschutzraum mat Fëllméiglechkeet fir d'Pressloftfläschen, en Depot fir Material a getrennt Sanitäranlagen.
Fir datt de Corps soll uerdentlech ekipéiert sinn, krut en en neien TLF. Et ass en TLF 2000 STAA (Staffel-Allrad-Automatik), dee bis zu 2.000 Liter Waasser an 200 Liter Läschschaum gelueden huet. De Won weit 11.580 Kilo, huet Plaz fir sechs Persounen an enger Duebelekippekabinn. Vir ass en ausstafféiert mat enger Buedemsprutzanlag. E Liichtpotto fir nuets an eng Ariichtung fir Schnellugrëff an zwéin integréiert Otemschutzapparaten an der Kabinn huet en och. Well déi staatlech Instanzen an dësem Fall et net fir néideg fonnt haten, fir de Won (270.000 €) ze subventionéieren, huet d'Gemeng dat eleng gedroen.
Den 22. Oktober 2005 krut de Corps en neien Asazwon, e Pick-Up.
Interkommunal Syndikater
D'Gemeng Feelen ass Member vu follgenden interkommunale Syndikater:
Julio Coll
De Julio Coll, gebuer als Julio Coll i Claramunt de 7. Abrëll 1919 zu Campodrón a Katalounien a gestuerwen de 17. Januar 1993 zu Madrid, war e spueneschen Dréibuchauteur a Filmregisseur.
Louis Bugette
De Louis Bugette, gebuer den 29. Mee 1904 zu Saint-Florentin a gestuerwen den 18. Mäerz 1975 zu Paräis, war e franséische Schauspiller.
Lunar Orbiter 1
De Lunar Orbiter 1 war déi éischt vu fënnef Moundsonde vum Lunar Orbiter Programm vun der US-Amerikanescher Weltraumorganisatioun NASA. Mat dem Lunar Orbiter Programm sollt den Äerdmound fotografesch erfaasst a kartographéiert gi fir sou Landeplaze fir d'Sonde vum Surveyor-Programm a fir kommend bemannt Moundlandung ze fannen.
Missioun
De Lunar Orbiter 1 war den 10. August 1966 u Bord vun enger Atlas Agena D gestart. Nom Erreeche vun der Parkbunn gouf d'Sond duerch Zünde vun den Dreifwierker op eng Bunn zum Mound bruecht. Dësen hat si 92 Stonnen nom Start erreecht a war dann an eng staark elliptesch Bunn vu ronn 189 km mol 1866 km ageschwenkt. Si war 12 Grad géint d'Ekliptik gebéit an hat eng Ëmlafdauer vun 3 Stonnen a 37 Minutten. Well déi meescht Landeplaze vun den nofollgende Sonden an der Equatorgéigend geplangt waren, war eng méi staark Schréi net néideg.
Den 18. August goufen déi éischt Biller iwwermëttelt. Den 21. an de 25. August gouf d'Ëmlafbunn wéi geplangt méi niddreg gemaach. Déi lescht Orbiter-Ëmlafbunn war dann 39-mol 1685 km. Bis zum Enn vun der Missioun (29. Oktober 1966 hat de Lunar Orbiter 187 Wäitwénkelfotoë a 42 Telefotoen opgeholl. Domat goufe 5 Millioune km2 vun der Mounduewerfläch fotografesch erfaasst. Weider goufen och déi zwou éischt Fotoe vun der Äerd aus Mounddistanz opgeholl.
Fir d'Kommunikatiounsweeër fir déi nofollgend Sond, Lunar Orbiter 2, fräizemaache gouf d'Sond den 29. Oktober, wärend hirem 577. Orbit kontrolléiert um Mound zum Ofstierze bruecht. Si war ongeféier bei 6,70 Grad Nërdlecher Breet an 162 Grad ëstlecher Längt opgeschloen.
Resultater
Nieft den 229 Biller, déi iwwermëttelt goufe, hat een eng liicht birefërmeg Form vum Mound festgestallt. D'Mikrometeoritten-Experiment hat keng Aschléi verzeechent. D'Missioun war en Erfolleg.
Signy-le-Petit
Signy-le-Petit ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Signy-le-Petit eng vun de Grënnungsgemengen.
Bis 1969 war Signy un d'Eisebunnsnetz ugeschloss mat enger Gare op der Streck Charleville-Hirson.
Hydrographie
Fir d'Fëscherei an aner Fräizäitaktivitéite garantéieren dräi grouss Weiern. Et si kënschtlech Weieren déi am 18. an am 19. Joerhonnert als Waasserreseve fir d'Eisenindustrie ugeluecht goufen.
Sara Allgood
D'Sara Allgood gebuer den 31. Oktober 1879 zu Dublin, Irland a gestuerwen den 13. September 1950 zu Woodland Hills, Kalifornien, USA war eng US-amerikanesch-iresch Schauspillerin.
Si ass d'Schwester vun der Schauspillerin Maire O'Neill.
D'Sara Allgood huet an iwwer 50 Filmer matgespillt. Si war a Filmer vu sou bedeitende Filmregisseure wéi Alfred Hitchcock, Victor Fleming, John Ford an Ernst Lubitsch ze gesinn.
Umaru Yar'Adua
Den Umaru Musa Yar’Adua, gebuer de 16. August 1951 zu Katsina a gestuerwen de 5. Mee 2010 zu Abuja, war en nigerianesche Politiker a vum 29. Mee 2007 bis zu sengem Doud Staatspresident vun Nigeria.
Virdru war hien, vum 29. Mee 1999 un, de Gouverneur vun der Regioun Katsina an Nord-Nigeria. No de kontroverséierte Wale vum Abrëll 2007 gouf hien als Nofollger vum Olusegun Obasanjo zum Staatspresident vereedegt. Hie war Member vun der Regierungspartei Demokratesch Vollekspartei vun Nigeria.
Hien ass no laanger Krankheet gestuerwen.
Mathias Wolff
De Mathias Wolff (SJ) gebuer den 9. Mäerz 1779 zu Dikrech a gestuerwen den 31. Oktober 1857 zu Culemborg an Holland war e lëtzebuergesche kathoulesche Priister a Jesuittepater.
MMT-Observatoire
Den MMT-Observatoire (englesch MMT Observatory oder MMTO) ass en astronomeschen Observatoire um Site vum Fred-Lawrence-Whipple-Observatoire (Code UAI 696), um Mount Hopkins am l'Arizona an den USA, eng ronn 55 km südlech vun Tucson) an de Santa Rita Mountains. Den Observatoire gëtt vun der University of Arizona an der Smithsonian Institution bedriwwen, an huet eng ulafplaz fir de Public an der Nopeschstad Amado.
Am Observatoire steet de Multiple Mirror Telescope resp. Magnum Mirror Telescope e Spigelteleskop mat 6,5 m Duerchmiesser.
Den MMTO verwierklecht nei Konzepter am Bau vu Groussteleskopen. Mat dem BTA-6 am Selentschuk-Observatoire war et ee vun den éischte Groussteleskope mat azimutaler Montéierung, déi haut Standard fir grouss Teleskopen ass. Vu bausse weist et amplaz vun enger klassescher Kuppel en ontypescht Gebai, wou d'Wänn an den Daach ewechgeréckelt kënne ginn. Doduerch passt sech den Teleskop séier un d'Temperatur vun der Ëmgéigend un a kann ongestéiert vun thermeschen Turbulenze Biller maachen.
Den Haaptspigel huet an der Zäit vun 1979 bis 1998 aus 6 eenzele Spigelelementer mat engem Duerchmiesser vu jee 1,8 m bestanen, wat dem Teleskop säin éischten Numm ginn huet. Déi sechs Spigele waren am Ufank fir militäresch Satellitte virgesinn. Wéi s'awer dofir net gebraucht goufen, konnte se fir d'astronomesch Fuerschung agesat ginn. No 1998 gouf den MMT mat engem Haaptspigel aus engem Stéck, wourop sech säin neien Numm bezitt, ekipéiert an 2000 nees a Betrib geholl.
Enn 2002 gouf dem Teleskop en neiaartege verformbare Sekundärspigel bäigesat, deen eng adaptiv Optik realiséiert. Dee kompenséiert atmosphäresch Stéierunge bei der Observatioun. Am Géigesaz zu aneren adaptiven Optiken, déi separat ausgefouert ginn, ass hei d'Zuel vun den opteschen Elementer am Stralegank minimiséiert, wat zu ganz gudde Biller bei Observatiounen am Infrarout-Beräich féiert.
Brognon (Ardennes)
Brognon ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Brognon eng vun de Grënnungsgemengen.
Lëscht vu Gradsecteuren um Mars
D'Uewerfläch vum Planéit Mars gouf vum United States Geological Survey an 30 Gradsecteuren opgedeelt. Déi eenzel Gradsecteure ginn no lokalen Eegenschafte genannt a mat MC-1 bis MC-30 duerchnummeréiert, MC steet als Ofkierzung fir "Mars Chart".
Toy Gun
Toy Gun ass ee belsch-lëtzebuergesch-amerikanesche Kinosfilm. En ass den 1. Mäerz 2018 an Amerika op Amazon US a Redbox erauskomm.
De Film ass mat Hëllef vum Filmfong Lëtzebuerg entstanen.
Ëm wat geet et am Film?
Fir senger Ex-Fra ze beweisen, wat fir e maanse Kärel en ass, decidéiert de Ruggero, eng Bank z'iwwerfalen. Bei der Enquête gëtt eng Hellewull Leit verdächtegt, den Iwwerfall gemaach ze hunn, ma net hien...
Verbandsgemeng Bad Münster am Stein-Ebernburg
D'Verbandsgemeng Bad Münster am Stein-Ebernburg ass eng däitsch Gebittskierperschaft, déi aus engem Verband vun 10 Membergemenge besteet, am Landkrees Bad Kreuznach.
Provënz Cuando Cubango
Der Vollekszielung vun 2014 no hat si 510.369 Awunner, wat 2,1% vun der Gesamtbevëlkerung vun Angola waren.
D'Haaptstad vun der Provënz ass Kuito.
D'Provënz ass no de Flëss Cuando a Cubango benannt.
Immateriellt Kulturierwen
Als immateriellt Kulturierwen bezeechent d'UNESCO Bräich, Opféierungen, Ausdrocksweisen, Uluechten, Wëssensschätz a Fangerfäerdegkeeten, déi d'Mënsche selwer als Deel vun hirer kultureller Ierfschaft ugesinn. Mat derzou gehéieren och d'Saachen an d'Plazen, d'Geschier an d'Gezei, déi ee brauch, fir déi Traditiounen um Liewen z'erhalen. Vu Generatioun zu Generatioun gëtt déi Ierfschaft ëmmer nei vun hiren Ierwen erschaf, am Zesummespill mat hirem jeeweilegen Ëmfeld, hirer Geschicht an der Natur.
Op der UNESCO-Lëscht vum immaterielle Kulturliewen zu Lëtzebuerg stinn:
Um nationalen Inventar vum immaterielle Kulturierwe stinn:
Ibrahim Boubacar Keïta
Hie war vum 4. September 2013 bis zu sengem Récktrëtt den 19. August 2020 Staatspresident vu Mali.
Säi Virgänger als Staatspresident war den Dioncounda Traoré, deen dat Amt kommissaresch hat.
Provënz Bié
D'Provënz Bié ass eng vun den 18 angolanesche Provënzen. Si läit am Zentrum vum Land.
Der Vollekszielung vun 2014 no hat si 1.338.923 Awunner, wat 5,5% vun der Gesamtbevëlkerung vun Angola waren.
D'Awunner vun der Provënz gehéieren zu verschiddene Volleksgruppen; déi gréisst sinn d'Bieno, eng Ënnergrupp vun den Ovimbundu. De fréieren UNITA-Leader Jonas Savimbi staamt aus der Provënz, wat och déi méi staark Verankerung vun där Organisatioun zu Bié erkläert.
D'Haaptstad vun der Provënz ass Kuito.
Schëld A, 4b
D'Schëld A, 4b ass e Verkéierswarnschëld aus dem Lëtzebuerger Code de la route, dat ukënnegt, datt d'Strooss op enger Säit méi enk gëtt.
Originaltext aus dem Code de la route:
4. Chaussée rétrécie - Le signal A,4b indique un rétrécissement d'un seul côté de la chaussée.
Pontis
Pontis ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
ARC Kënschtlerkrees
Den ARC Kënschtlerkrees ass eng lëtzebuergesch Kënschtlervereenegung, déi hir Originnen am Joer 1959 huet a sech dunn 1993 als A.s.b.l. konstituéiert huet.
Abdulla Yameen
Den Abdulla Yameen Abdul Gayoom Yameen, gebuer den 21. Mee 1959 zu Malé, ass e maldivesche Politiker vun der Progressiver Partei vun de Maldiven. Hie war vum 17. November 2013 bis de 17. November 2018 de 6. Staatspresident vun de Maldiven.
Liewen
De Yameen ass de klengen Hallefbrudder vum Maumoon Abdul Gayoom, deen 3 Joerzéngte Staatspresident op de Maldive war. De Yameen ass op d'Majeediyya-School gaangen an huet op der Amerikanescher Universitéit Beirut an op der Claremont Graduate University studéiert. Vun 1993 bis zu senger Wal zum Staatspresident war hien Deputéierten an Oppositiounsleader am maldivesche Parlament.
ARC Kënschtlerkrees
De Veräin, dee fréier "Art Contemporain" oder "Art Contemporain du Grand-Duché de Luxembourg" geheescht huet, gouf am Joer 2000 op "ARC" ëmgedeeft. Ufanks 2017 krut dee Kierzel dunn nach d'Zousazbezeechnung Kënschtlerkrees, déi dunn och um neie Logo zeréckbehale gouf.
Abdulla Yameen
Liewen
De 7. September 2013 huet de Yameen d'Presidentschaftswale gewonnen a gouf de 17. November dem Mohammed Waheed Hassan säin Nofollger.
ARC Kënschtlerkrees
Den ARC ass eng vun den eelsten a bedeitendste Kënschtlerassociatioune vu Lëtzebuerg an huet 2020, eng 45 Artisten an hire Reien.
Praktesch all Technike vun der plastescher Konscht ginn hei ofgedeckt. De President vum ARC ass zanter Januar 2017 de Serge Koch.
Bibliographie
Buch "60 Joer ARC", 2019 (ISBN 978-99959-0-506-4)
Provënz Cuanza Sul
Der Vollekszielung 2014 no hat si 1.793.787 Awunner, wat 7,4% vun der Gesamtbevëlkerung vun Angola waren.
D'Haaptstad vun der Provënz ass Sumbe.
Eberhard Karls Universität Tübingen
D'Eberhard Karls Universität Tübingen ass eng däitsch Universitéit zu Tübingen am Bundesland Baden-Württemberg.
Si gouf 1477 vum Grof Eberhard V. vu Württemberg-Urach gegrënnt.
Eberswalde (Marskrater)
De Krater Eberswalde ass en Aschlagkrater um Planéit Mars. Hien ass eent vun de wichtegsten Zilgebidder fir d'Sich no Liewensspueren um Mars, well Reschter vun engem Flossdelta a senger Mëtt fonnt goufen. Den Eberswalde-Krater läit op der Südhallefkugel vum Planéit bei 24° Süd an 33° West. E krut säin Numm vun der Stad Eberswalde a Brandenburg. Hie gouf vum Michael C. Malin a Ken Edgett entdeckt.
De Krater ass liicht elliptesch, mat engem Duerchmiesser vu 65 Kilometer. Marsfuerscher wéi z. B. den Timothy Parker vum kaliforneschen Jet Propulsion Laboratory huelen un, datt säin Nopeschkrater, den Holden-Krater, an d'Argyre-Aschlagbecke fréier duerch e Floss verbonne waren. Deemno stoung am 900 Kilometer groussen Argyre-Becke viru Milliarde Joren de Waasserpegel kilometerhéich – bis d'Fluten iwwergelaf an no Norden ofgefloss sinn. Dat gewaltegt Flosssystem soll iwwer den Equator eraus bis an den Ares Valles gereecht hunn, wou am Summer 1997 d'Nasa-Sond Mars Pathfinder an engem ausgedréchenten Iwwerschwemmungsgebitt erofgoung.
D'Hypothes vun deem gewaltege Floss – en hätt selwer den Nil u Längt iwwertraff – ass ëmstridden. D'Existenz vu flëssegem Waasser a verschiddenen Deelberäicher vum virgeschloene Laf gëtt dogéint gréisstendeels akzeptéiert. No dëse Virstellungen huet fréier e Séi den Eberswalde-Krater gefëllt. Gestengs a Buedemmaterial sinn iwwer e System vun Zouflëss an de Séi koum a goufen do ofgelagert. Am Mëndungsberäich hunn d'Sedimenter dat nostréimend Waasser behënnert. Ëmmer nees huet sech de Floss un Obstakele gespléckt. D'Delta am Eberswalde-Krater gouf, genee sou wéi den Holden-Krater, als méiglecht Landegebitt vun der amerikanescher Missioun Mars Science Laboratory (MSL) "Rover Curiosity". Ausgewielt gouf um Enn awer de Gale-Krater.
Luitgard vu Lëtzebuerg
D'Luitgard vu Lëtzebuerg (och: Lutgardis, Liutgardis, Liutgarde a Lutgard), gebuer ëm 955-960 a gestuerwen de 14. September 1005 oder dono, war eng Duechter vum Grof Siegfried I. vu Lëtzebuerg a senger Fra Hedwig vum Nordgau. Si huet sech 980 mam Arnulf vu Gent (och: Arnulf vun Holland) bestuet. Zesummen hate si follgend Kanner:
Nom Doud vun hirem Mann huet si, bis hire Jong groussjäreg war, d'Regence iwwer seng Ierfschaft iwwerholl. Fir hirem Mann säi Séilenheel ze garantéieren, huet si der Sint-Pietersabtei vu Gent den 20. September 993 hir Besëtzer zu Rugge geschenkt.
An engem Sträit mat de Westfriesen huet se 1005 hire Schwoer, de Kinnek Heinrich II., ëm Hëllef misse ruffen, deen eng Flott lassgeschéckt huet, a mat gehollef huet de Sträit ze zëssen.
D'Liutgard ass zu Egmond an der Sint-Adelbertabtei begruewen.
INPA
INPA ass d'Ofkierzung fir follgend Begrëffer
Maria Holst
D'Maria Holst, gebuer den 2. Abrëll 1917 zu Wien a gestuerwen den 8. Oktober 1980 zu Salzburg, war eng éisträichesch Schauspillerin.
Victor Neuens
Hien huet patriotesch a reliéis Gedichter geschriwwen (seng éischt Sammelbänn haten d'Titelen Meng e'scht Blummen a Kreiz a Kro'n), ma hie gouf virun allem duerch seng Vollekstheaterstécker bekannt.
An den 1920er Joren huet hien Artikelen iwwer d'Geschicht vun der Lyrik op Lëtzebuergesch an der Obermosel-Zeitung an a Jung-Luxemburg publizéiert, an dono och eng sëllegen Theaterkritiken.
De Victor Neuens huet 1923 de Verlag Victor Neuens (och: Luxemburger Theaterverlag) gegrënnt, an deem en net nëmme seng Theaterstécker, ma och där vum François Gilson, Adolf Berens, Max Goergen, Joseph Hurt, François Léger, Adolf Weis, Wilhelm Weis an Theodor Zenner publizéiert huet. 1926 war hien, zesumme mam Max Goergen a Joseph Hurt, Grënner vun der Literaturzäitschrëft Jong-Hémecht a bis 1935 den Editeur dovun.
Politesch huet hie sech an der Gemengepolitik engagéiert a war laang Member vum Escher Gemengerot.
A senger Heemechtsstad gouf am Quarier Zaepert eng Strooss no him genannt.
Guy Green
De Guy Green, gebuer de 15. November 1913 am Somerset an England a gestuerwen de 15. September 2005 zu Los Angeles, war en englesche Kameramann, Filmregisseur an Dréibuchauteur.
Ueweréisträich
Ueweréisträich ass eent vun den néng Bundeslänner vun Éisträich.
Barry Fitzgerald
De Barry Fitzgerald huet an iwwer 40 Filmer matgespillt. Hie war a Filmer vu sou bedeitende Filmregisseure wéi Alfred Hitchcock, Howard Hawks, John Ford, Jules Dassin a René Clair ze gesinn.
Hattstatt
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Maurolycus (Moundkrater)
De Maurolycus ass en Aschlagkrater am Süde vun der viischter Moundsäit, ëstlech vum Krater Stöfler an nordwestlech vum Krater Barocius. De Kraterrand ass deelweis staark erodéiert an huet och Terrasséierungen. De Kraterzentrum ass zimmlech flaach an huet en Zentralbierg.
De Krater gouf 1935 vun der I.A.U. nom Universalgeléierte Franciscus Maurolicus genannt.
Lise Rischard
D'Lise Rischard C.B.E., gebuer als Elise Melanie Meyer den 19. Mee 1868 zu Eech als Duechter vum Jean Meyer a gestuerwen den 28. Februar 1940 an der Stad Lëtzebuerg, war d'Fra vum Dr. Camille Rischard (1871-1939), mat deem si sech den 9. August 1900 fir d'zweet bestuet hat.
Si huet zesumme mat hirem Mann, deen Dokter bei der Eisebunn war, am Éischte Weltkrich fir d'Britte spionéiert, deene si Informatiounen iwwer déi däitsch Truppentransporter, déi mat der Eisebunn duerch Lëtzebuerg gaange sinn, geliwwert huet. Dat geschouch iwwer kodéiert Texter, déi an der Zäitschrëft Der Landwirt publizéiert an ë. a. am Abonnement och engem franséische Jesuittepater an der Schwäiz geschéckt goufen, dee se dann un d'Britte weiderginn huet, ,.
1919 kruten d'Lise Rischard an d'Informante vun hirem Reseau vu Frankräich a vu Groussbritannie Gielercher fir hir Verdéngschter: D'Mme Rischard krut d ' Croix de guerre avec palmes a gouf zum Commander of the British Empire ernannt, hire Mann, den Dr. Camille Rischard, zum Officer of the British Empire, de Joseph Hansen, de Joseph Offenheim an de Jean Rockenbrod, goufe Member of the British Empire, an den Auguste Diederich, den Ernest Kraus, den Edouard Bram an de Jean Kneip kruten d'Medal of the British Empire Order. D'Jeanne Schroell, d'Editrice vum Landwirth, krut d ' Médaille d'honneur des Affaires étrangères en argent.
Chrétien Clement
De Chrétien Clement, gebuer als Christian Clement, den 3. Juni 1910 zu Gonnereng a gestuerwen den 19. August 1987 an der Stad, war e lëtzebuergesche Schoulmeeschter, Dichter, Sänger, Chouerdirigent a Komponist.
Auge (Ardennes)
Auge ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Auge eng vun de Grënnungsgemengen.
Vanity Fair (Magazine)
Vanity Fair ass en US-amerikanesche Magasinn, deen eemol am Mount vu Condé Nast Publications (déi zu der Mediegrupp Advance Publications gehéiert) erausgi gëtt. D'Theemen dréine sech gewéinlech ëm Perséinlechkeeten oder Sujeten aus dem Showbusiness oder der Moud, och alt emol ëm politesch oder gesellschaftlech Evenementer.
Saint-Pons (Alpes-de-Haute-Provence)
Saint-Pons ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Vanity Fair (Magazine)
Se koum 1913 fir d'éischt an den USA eraus, wou s'aus dem Titel Dress and Vanity Fair ervirgoung. Virbild war eng brittesch Zäitschrëft, vun där Condé Nast d'Titelrechter kaf hat. Den Edward Steichen gouf zum Cheffotograf ernannt (wéi och vu Vogue aus dem selwechte Verlag). 1936, als Suite vun der Weltwirtschaftskris, gouf Vanity Fair mat Vogue zesummegeluecht, an eréischt 1983 nees als eegestänneg Publikatioun erausbruecht.
Et gëtt oder gouf Ofleeër a verschiddene Sproochen, wéi z. B. op Däitsch (2007-2009) oder Franséisch (2013-), woubäi d'Konzept an d'Schwéierpunkte vun den Theemen jee no Land variéiere kënnen. An Italie kënnt s'all Woch eraus.
D'Zäitschrëft huet an den USA eng Oplo vun 1,2 Milliounen Exemplairen.
Den Titel geet zeréck op dem William Makepeace Thackeray säi Roman Vanity Fair ("Joermaart vum Houfert").
Heiansdo huet d'Zäitschrëft iwwer seng traditionel Lieserschaft eraus vu sech schwätze gedoen, sou 2005, wéi de Bob Woodward an engem Artikel confirméiert huet, datt de W. Mark Felt an der Watergate-Affär den "Deep Throat" war; oder och fir déi eng oder aner Titelfoto (z. B. déi vun der Demi Moore, déi plakeg mat hirem décke Schwangerschaftsbauch an den 1990er Jore zu hëtzegen Diskussiounen an den USA gefouert huet).
Saint-Père (Yonne)
Saint-Père ass eng franséisch Gemeng an dem Departement Yonne an der Bourgogne-Franche-Comté. Se läit op der Via Lemovicensis
Duerch d'Gemeng leeft de Floss Cure en Haaptniewefloss vun der Yonne.